**D I S P O Z I Ţ I A**

**nr. 426 din 5 mai 2023**

privind încetarea exercitării cu caracter temporar a funcției publice de conducere vacante de **director general al Direcției Generale de Asistență Socială și Protecția Copilului Cluj** de către doamna **Molnar Nicoleta**

Preşedintele Consiliului Judeţean Cluj,

Având în vedere referatul întocmit de către Direcția Generală Buget Finanțe-Resurse Umane nr**.** 18895/2023 prin care se supune aprobării încetarea exercitării cu caracter temporar a funcţiei publice de conducere vacante dedirector general al Direcției Generale de Asistență Socială și Protecția Copilului Cluj, de către doamna Molnar Nicoleta începând cu data de 15.05.2023;

Având în vedere:

În conformitate cu dispozițiile:

* art. 191 alin. (1) lit. a) și alin. (2) lit. b), art. 509 și art. 510 alin. (1) din O.U.G. nr. 57/2019 privind Codul administrativ, cu modificările și completările ulterioare;
* art. 11, art. 14 și art. 37 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
* art. I alin. (5) din Ordonanța de urgență a Guvernului nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, cu modificările și completările ulterioare;
* Hotărârea Consiliului Județean Cluj nr. 173/2017 privind stabilirea salariilor de bază pentru unii angajați din cadrul Direcției Generale de Asistență Socială și Protecția Copilului Cluj modificată prin Hotărârile Consiliului Județean Cluj nr. 198/2017 și nr. 284/2018;
* Dispoziția Președintelui Consiliului județean Cluj nr. 244 din 17 iunie 2022 cu privire la aprobarea sporului pentru condiții periculoase sau vătămătoare de muncă acordat personalului din familia ocupațională ”Administrație” din cadrul Direcției Generale de Asistență Socială și Protecția Copilului Cluj;
* art. 1 alin. (1) din Hotărârea Guvernului nr. 4/2021 pentru stabilirea salariului de bază minim brut pe ţară garantat în plată;
* art. 1 alin. (1), art. 7, art. 10 și art. 11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.** Încetarea exercitării cu caracter temporar a funcției publice de conducere vacante de director general, gradul II al Direcției Generale de Asistență Socială și Protecția Copilului Cluj de către doamna MOLNAR NICOLETA și revenirea pe funcția publică de conducere de director general adjunct, gradul II al Direcției Generale Protecție Socială, începând cu data de 15.05.2023.

**Art. 2.** (1) Nivelul veniturilor salariale lunare realizate de către doamna Molnar Nicoleta nu poate depăși indemnizația vicepreședintelui Consiliului Județean Cluj.

**(2)** Predarea lucrărilor și bunurilor care au fost încredințate doamnei Molnar Nicoleta în vederea exercitării atribuțiilor de serviciu, se va realiza până cel târziu în data 12.05.2023.

**Art. 3. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 4.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcția Generală de Asistență Socială și Protecția Copilului.

**Art. 5. (1)** Prezenta dispoziţie se comunică Direcției Generale de Asistență Socială și Protecția Copilului Cluj, Direcţiei Generale Buget-Finanţe, Resurse Umane - Serviciul Resurse Umane, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane prin Serviciul Resurse Umane va comunica doamnei Molnar Nicoleta,prezenta dispoziție.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

**Alin TIȘE Simona GACI**